ธปท.รื้อใหญ่ค่าธรรมเนียมแบงก์สุดโหด
โพสต์ทูเดย์ &#8212; ธปท.เรียกข้อมูลค่าธรรมเนียมธนาคารพาณิชย์ ชงบอร์ดกรช.ปรับยกแผง
10 ส.ค. 2554

โพสต์ทูเดย์ — ธปท.เรียกข้อมูลค่าธรรมเนียมธนาคารพาณิชย์ ชงบอร์ดกรช.ปรับยกแผง
นางทศชนก ลีลาวรรณกุลศิริ ผู้บริหารส่วน ส่วนนโยบายและกลยุทธ์ระบบการชำระเงิน ฝ่ายระบบการชำระเงิน ธนาคารแห่งประเทศไทย (ธปท.) เปิดเผยว่า ในปีนี้ธปท. จะมีการปรับปรุงโครงสร้างค่าธรรมเนียมระบบการชำระเงินของธนาคารพาณิชย์ให้มีความเหมาะสมและมีประสิทธิภาพ ในการรับผลิตภัณฑ์ การบริการชำระเงินมากขึ้น หลังมีผู้ใช้บริการร้องเรียนมาในหลายเรื่อง และระบบการชำระเงินบางประเภทไม่มีประสิทธิภาพ หรือที่มีให้บริการอยู่ มีค่าธรรมเนียมค่อนข้างแพง
ขณะนี้ทางคณะทำงานต้นทุนและค่าธรรมเนียมการให้บริการระบบชำระเงินธนาคารพาณิชย์ (ทมป.) กำลังศึกษาและขอข้อมูลต้นทุนของแต่ละผลิตภัณฑ์ในการให้บริการของธนาคารพาณิชย์ เพื่อคำนวณหาค่าธรรมเนียมที่เหมาะสม และจะเสนอเข้าต่อที่ประชุมคณะกรรมการระบบการชำระเงิน (กรช.) ต่อไป
“ในส่วนของต้นทุนการใช้เงินสดสูงมาก ดังนั้นนโยบายของธปท. จึงต้องการให้ประชาชนหันไปใช้ระบบอิเล็กทรอนิกส์ในการชำระเงินมากขึ้น เพื่อลดต้นทุนการใช้เงินสด” นางทศชนก กล่าว